Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 439/11/8802	Košice I, 4.6.2013
EEČ : 2-63-159-2013

U Z N E S E N I E

Trestná vec:	obvinený XXXXX  
Prečin:	Nezaplatenie dane podľa  Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: podnikateľ
sa v skúšobnej dobe, určenej uznesením prokurátora Okresnej prokuratúry XXXXX I zo dňa 19.3.2012, spisová značka 4 Pv 439/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- ako konateľ spoločnosti XXXXX, s.r.o. so sídlom XXXXX, ul. Alžbetina č. 29, IČO: 36 769 894 nezaplatil splatnú daň za zdaňovacie obdobie II. kvartálu roku 2010 vo výške 3.067,94 € a splatnú daň za zdaňovacie obdobie IV. kvartálu 2010 vo výške 5.148,93 €, čím takto nezaplatením dane pre štátny rozpočet SR v zastúpení Daňovým úradom XXXXX I, Tomášiková č. 35, 043 31 XXXXX spôsobil škodu v celkovej výške 8.216,87 €. 

Uznesením prokurátora Okresnej prokuratúry XXXXX I zo dňa 19.3.2012, spisová značka 4 Pv 439/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia PZ XXXXX - Sever sp. zn. ORP-2286/SE-KE-2011 z 13.01.2011 bolo podľa § 206 ods. 1 Trestného poriadku vznesené obvinenie XXXXX za prečin nezaplatenia dane podľa § 278 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 
	Uznesením prokurátora Okresnej prokuratúry XXXXX I sp. zn. 4Pv 439/2011 z 19.03.2012 bolo podľa § 216 ods. 1 písm. a/, b/, c/ Trestného poriadku podmienečne zastavené trestné stíhanie proti obvinenému XXXXXovi za prečin nezaplatenia dane podľa § 278 ods. 1, Trestného zákona, s určením skúšobnej doby v trvaní 12 (dvanásť) mesiacov. 

	Toto uznesenie sa stalo právoplatným dňom 30.03.2012.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Trestného poriadku.

	Obvinený XXXXX, ako to vyplýva z charakteristiky Obvodného úradu XXXXX a odpisu z registra trestov, viedol počas skúšobnej doby riadny život a nedopustil sa ďalšej trestnej činnosti.

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor